Na osnovu odredaba Zakona o visokom obrazovanju (“Službene novine Kantona Sarajevo“, broj: 33/17, 35/20 i 40/20), odredaba Statuta Univerziteta u Sarajevu, Odluke Vijeća Fakulteta sporta i tjelesnog odgoja broj: 01-2174/21 od 18.06.2021. godine i Odluke Senata Univerziteta u Sarajevu o davanju saglasnosti na raspisivanje konkursa za izbor akademskog osoblja, broj: 01-12-42/21 od 22.07.2021. godine, *r a s p i s u j e s e*:

***K O N K U R S***

**za izbor akademskog osoblja**

* Nastavnik u zvanju vanrednog profesora za oblast Timski sportovi - 1 izvršilac sa punim radnim vremenom

Pored općih uslova propisanih Zakonom o radu, kandidat za izbor treba da ispunjavaju uvjete iz člana 96. Zakona o visokom obrazovanju (“Službene novine Kantona Sarajevo“, broj: 33/17, 35/20 i 40/20) i člana 194. stav (1) tačka e) Statuta Univerziteta u Sarajevu.

**Uvjeti za izbor:** ***Vanredni profesor***: proveden najmanje jedan izborni period u zvanju docenta, najmanje pet naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka, objavljena knjiga i originalni stručni uspjeh kao što je projekt, patent ili originalni metod, sve nakon izbora u zvanje docenta, te uspješno završeno mentorstvo najmanje jednom kandidatu za stepen drugog ciklusa studija odnosno reformiranog/integriranog studija.

**Uz svojeručno potpisanu prijavu, kandidati za izbore u gore navedeno zvanje vanrednog profesora trebaju da prilože sljedeće dokaze o ispunjavanju uvjeta za izbor, kako slijedi:**

1. Biografiju (CV) i spisak objavljenih naučnih radova, projekata, patenata ili orginalnih metoda iz oblasti za koju se vrši izbor (u printanoj i elektronskoj formi);
2. Odgovarajuće diplome o stečenom obrazovanju;
3. Rješenje/a o priznatim inostranim visokoškolskim kvalifikacijama ukoliko su gore navedene diplome/a stečene – van područja BiH - original/e ili ovjerenu/e fotokopiju/e;
4. Dokaz da je objavio namanje pet naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka, objavljena knjiga i originalni stručni uspjeh kao što je projekt, patent ili originalni metod, sve nakon izbora u zvanje docenta (Listu objavljenih knjiga, udžbenika i naučnih radova kao i same knjige i radove, u skladu sa članom 194. stav (1) tačka e) i članom 203. Statuta Univerziteta u Sarajevu)
5. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
6. Dokaz da je uspješno završeno mentorstvo najmanje jednom kandidatu za stepen drugog ciklusa studija odnosno reformisanog/integrisanog studija;
7. Dokaz o provedenom najmanje jednom izbornom periodu u zvanju docenta,
8. Dokaz o tri naučna rad/uspješnom vođenju projekta kao ekvivalent za opravdano neispunjavanuje uvjeta objavljivanja knjige/mentorstva u slučajevima utvrđenim čl. 199. Statuta Univerziteta.
9. Izvod iz matične knjige rođenih;
10. Uvjerenje o državljanstvu ne starije od šest mjeseci;
11. Ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

Sa izabranim kandidatom zaključit će se Ugovor o radu sa punim radnim vremenom na period na koji je izabran u skladu sa članom 94. stav (4) Zakona o visokom obrazovanju (“Službene novine Kantona Sarajevo“, broj: 33/17, 35/20 i 40/20) i u skladu sa članom 193. Statuta Univerziteta u Sarajevu.

Kandidati koji se prijavljuju za izbor akademskog osoblja u naučnonastavno zvanje dužni su da u svojoj prijavi naznače zvanje za koje se prijavljuju; u suprotnom takva prijava će se smatrati neurednom i neće biti razmatrana.

***Kandidati dokumente dostavljaju u orginalu ili ovjerenoj kopiji.***

***Konkurs ostaje otvoren 15 dana počev od narednog dana od dana objavljivanja.***

***Nepotpune i neblagovremene prijave neće se uzimati u razmatranje.***

***Prijave sa dokazima o ispunjavanju uvjeta predviđenih konkursom dostaviti neposredno ili putem pošte preporučeno na adresu: Univerzitet u Sarajevu – Fakultet sporta i tjelesnog odgoja Univerziteta u Sarajevu, Patriotske lige 41, 71000 Sarajevo. Kontakt osoba Alma Čeljo, telefon za informacije: 033/211-537.***